गैर-परंपरागत तरीकों से धन कमाना बिना किसी प्रयास के धन कमाएं धन उधार लेना अपने संचित धन से और अधिक धन बनाना
यदि आपके घर में एक कमरा (या कमरे) है जिसका आप इस्तेमाल नहीं कर रहे हो, तो उसे फर्निश करके किरायेदारों को किराए पर देने पर विचार करें। यदि आप ऐसा करते हैं, तो अपने लोकल एरिया में, मकान मालिको के लिए बने, उन नियमों का पालन करना सुनिश्चित करें, जो किराये की राशि, सुविधाओं और इसी तरह के अन्य चीजों को नियंत्रित करते हैं। ऐसा करने से आप, कमरे को किराये के लिए तैयार करने के अलावा, अन्य कोई भी काम के बिना, हर महीने एक बड़ी राशि पा सकते हैं।  कमरा जितना अधिक प्राइवेट होगा, आप उतना ही अधिक किराया लेने में सक्षम होंगे। यदि आपके पास रसोईघर और बाथरूम सहित एक अलग बेसमेंट अपार्टमेंट है, तो आप, केवल एक बेडरूम की तुलना में, काफी अधिक किराया ले पाने में सक्षम होंगे। कमरा, केवल जिम्मेदार, भरोसेमंद किरायेदारों को ही किराए पर दें जो आपको समय पर भुगतान करें और आपकी संपत्ति का ध्यान रखें। बेहतर होगा यदि आप अपने किराएदारों का बैकग्राउंड और क्रेडिट की जांच कर के छांटें और साथ ही साथ उन्हें पिछले मकान मालिक से रेफेरेंस लाने और हाल ही की सैलरी स्लिप की प्रतिलिपि देने के लिए कहें। एयर-बीएनबी (Airbnb) जैसी सेवाएं आपको यात्रियों और अन्य ऐसे लोगों से मिलाने में मदद कर सकती हैं, जो थोड़े समय के लिए कमरा किराये पर लेने के लिए तलाश कर रहे हैं। इससे आप, मासिक किराए की तुलना में प्रति रात्रि किराया काफी अधिक दर से ले पाएँगे। आजकल इंटरनेट पर धन कमाने के असंख्य तरीके उपलब्ध हैं, परंतु उनमें से अधिकांश में कुछ न कुछ काम करने की आवश्यकता होती है। यदि आप स्वयं का ब्रांड डेवेलप करने के लिए खुद को प्रतिबद्ध (commit) करते हैं, तो आप वास्तव में अच्छा-खासा धन कमा सकते हैं।  एक वेबसाइट या  ब्लॉग शुरू करें। यदि आपकी साइट (site) लोकप्रिय हो जाती है और उसे बहुत अधिक ट्रैफिक प्राप्त होता है, तो आप ऐडवर्टाइज़िंग स्पेस (advertising space) बेचकर बहुत ज्यादा धन कमा सकते हैं। यदि लेखन आपकी मनपसंद चीज़ नहीं है, तो आप वीडियो कंटेंट्स भी बना सकते हैं। यदि आप किसी भी विषय के जानकार हैं, तो आप ई-बुक, वेबिनार या इंस्ट्रक्शनल (instructional) वीडियो जैसे इन्फोर्मेटिव कंटेंट्स बेचने का प्रयास कर सकते हैं। यदि आप चाहें तो लोगों को गणित, जगलिंग (juggling) या विदेशी भाषा सिखा सकते हैं, इससे इस बात की संभावना रहेगी कि आप शेयर करने के लिए कुछ उपयोगी चीज़ सोच सकते हैं! यदि आप अधिक पारंपरिक काम करने के इच्छुक हैं, तो आप फ्री-लांस लेखन करके या वर्चुअल असिस्टेंट (virtual assistant) बनकर, ऑनलाइन पैसा भी कमा सकते हैं। ऐसे जॉब-बोर्ड्स  कों ऑनलाइन खोजने का प्रयास करें जो फ्री-लांस और/या टेलीकम्यूटिंग (telecommuting) वर्क के लिए समर्पित हों। यदि आप लंबे अवधि तक भुगतान पाने के लिए, शुरूआत में ही ज्यादा काम करने के इच्छुक हैं, तो आप कोई पुस्तक या गीत लिखने या किसी प्रॉडक्ट का आविष्कार करने के लिए स्वयं जुट जाने पर विचार कर सकते हैं। इसमें, आपके लिए ज्यादा धन कमाने की संभावना तो बहुत कम है, परंतु यदि आपकी रचना लोकप्रिय हो गई, तो आप कुछ भी किए बिना अपने इस काम से कमा सकते हैं। मौजूदा रॉयल्टीज़ के अधिकार को नीलामी में खरीदना भी संभव है, परंतु यह सुनिश्चित करने के लिए कि, यह इंवेस्टमेंट उचित है, आपको गहराई से रिसर्च करना होगा। यदि आपको रेगुलर जॉब का विचार पसंद नहीं हैं, परंतु आप ऑनलाइन काम करने या शहर के अंदर विभिन्न स्थानों पर जाने के लिए कुछ घंटे खर्च करने के तैयार हैं, तो भी आप संभवतः अच्छी मात्रा में धन कमा सकते हैं। किसी भी नौकरी के लिए साइन-अप (sign up) करने से पहले यह सुनिश्चित कर लें कि, आप समझ गए हैं कि आपको वास्तव में भुगतान कैसे मिलेगा।  मॉक-जूरी या फोकस-ग्रुप्स में भाग लें। इनमें से कुछ में आपको व्यक्तिगत रूप से उपस्थित होने की आवश्यकता हो सकती है, परंतु अन्य में आप ऑनलाइन भी उपस्थित हो सकते हैं। प्रेजेंटेशन को सुनने और उस पर अपने विचार शेयर करने के लिए आपको भुगतान मिलेगा। ऑनलाइन-सर्वेज़ करना भी कुछ पैसे बनाने का त्वरित और आसान तरीका है। ऐसी ढेरों कंपनियां हैं, जैसे Surveysavvy और SurveySpot, जो धन देकर सर्वेक्षण करवाती हैं। यदि आपको वेब-सर्फिंग पसंद है, तो आप नई वेबसाइट्स की टेस्टिंग करके और उस पर अपनी राय शेयर करके भी भुगतान प्राप्त करने का आनंद ले सकते हैं। UserTesting .com जैसी साइट्स, बहुत सारा अवसर प्रदान करती हैं। यदि आप खरीदारी करना और रेस्तरां में खाना पसंद करते हैं, तो मिस्ट्री-शॉपिंग (Mystery shopping) आपके लिए एक शानदार विकल्प हो सकता है। आपको बस इतना करना होगा कि, किसी व्यवसायिक संस्थान में जाएं, वहाँ पर एक सामान्य ग्राहक की तरह व्यवहार करें, और फिर वहाँ आपको हुए अनुभव का कुछ विवरण कंपनी के साथ शेयर करें। काम के आधार पर, आपको भुगतान किया जा सकता है और/या आपको उस व्यवसायिक संस्थान से मुफ्त सामान या सेवाएं मिल सकती हैं। आप इंडिविजुअल बिज़नेसेज़ में अवसरों की तलाश कर सकते हैं या Mystery Shopping Providers Association जैसे संगठनों के माध्यम से लिस्टिंग के लिए तलाश कर सकते हैं। यदि आपके पास अनयूज्ड आइटम्स हों, तो आप उन्हें   ई-बे, अमेज़न या क्रेग्सलिस्ट   जैसे साइट्स पर, बेचने का प्रयास कर सकते हैं। यदि आप होशियार हैं, तो आप अपने घर के बने सामान को Etsy या इसी तरह के किसी अन्य प्लेटफार्म पर बेचने का विचार कर सकते हैं।   यदि आप वस्तुओं को खरीद कर उन्हें बेचने के लिए कुछ मेहनत करना चाहते हैं, तो आप खरीद और बिक्री से काफी धन कमा सकते हैं। इस कमाई का रहस्य, फ़्ली मार्केट्स (flea markets), गेराज सेल्स, और सेकंड-हैंड स्टोर्स जैसे स्थानों पर बारगेन करके खरीदना, और फिर उन्ही वस्तुओं को ज्यादा मूल्य पर ऑनलाइन बेचना है। यह किताबों जैसी वस्तुओं के लिए अच्छा काम करता है, क्योंकि इनको रखना और भेजना अपेक्षाकृत आसान होता है। यदि ऑनलाइन-बिक्री करना आपके रुचि की चीज़ नहीं है, तो गेराज-सेल लगाएँ या फिर अपने एरिया में फ़्ली-मार्केट्स और शिल्प-मेले (craft fairs) में बिक्री करने के अवसर देख सकते हैं। जब सब कुछ विफल हो जाए, तो आपके पास हमेशा भिक्षा मांगने का विकल्प बचा रहता है। यदि आप ऐसा करते हैं, तो आप शायद इसे व्यस्त सड़क या किसी अन्य सुरक्षित और सार्वजनिक जगह पर करना चाहेंगे जहां पैदल यात्री या कार यातायात काफी होता है। आप वास्तव में भिक्षा मांगकर अच्छा जीवन व्यतीत कर सकते हैं, परंतु हो सकता है कि, खराब मौसम की संभावना होने से, शायद आपको कई घंटें समय देना पड़े।  यदि आप भिक्षा मांगने जा रहे हैं, तो आपकी छवि ही आपकी सब कुछ होगी। आपको ऐसा दिखना पड़ेगा कि आप ज़रूरतमंद है, ताकि लोगों में आपको मदद करने की भावना जागे, परंतु आपको किसी भी तरह से खतरनाक या धमकाने वाला नहीं दिखना चाहिए। यदि आप कोई वाद्य-यंत्र बजाने, गाना-गाने, जादू-दिखाने, या किसी अन्य किसी प्रदर्शन से वहाँ से गुजरने वालों का मनोरंजन कर सकते हों, तो आप ज्यादा सफल हो सकते हैं, परंतु आपको पता होना चाहिए कि इस तरह से अर्जित धन पर सरकार टैक्स लगा सकती है, जबकि भिक्षा मांग कर अर्जित किए गए धन पर कोई टैक्स नहीं लगता है। यदि आपका कोई अमीर परंतु बुजुर्ग रिश्तेदार है, तो हो सकता है कि जब उसकी वसीयत (will) पढ़ने का समय आए, तो आपको धन मिल जाए। और हाँ, यदि आपका रिश्तेदार आपको प्यार करता है, तभी उसके द्वारा आपको अपने वसीयत में शामिल करने की अधिक संभावना होगी, इसलिए अपने अमीर और बुजुर्ग रिश्तेदारों के साथ अच्छे संबंध बनाकर रखने की कोशिश करें। उम्मीद है कि, यह बिना कहे आपके समझ में आने वाली बात होगी कि, बुजुर्गों को केवल उनके धन को पाने के प्रयास में, प्यार और सम्मान देना, स्पष्ट रूप से अविश्वसनीय क्रूरता और सनकी-पन होगा। लॉटरी टिकटों में आम तौर पर केवल कुछ रुपये ही खर्च होते हैं और वे अधिकांश जगहों पर आसानी से  उपलब्ध होते हैं, इसलिए यह पैसा बनाने के सबसे सस्ते, कम से कम मेहनत वाले तरीकों में से एक है। हालांकि, आपके एक बड़ा पुरस्कार जीतने के बजाय लॉटरी खेलकर धन गवाने की संभावना ज्यादा होती है।  लॉटरी टिकटों पर खर्च किए गए धन को हमेशा डूबा हुआ ही मानें। हालांकि, यह सच है कि खेले बिना लॉटरी जीतना असंभव है फिर भी, आपको इसे अपने को सपोर्ट करने के साधन के रूप में कभी भी नहीं गिनना चाहिए। चीजों को सही परिप्रेक्ष्य में समझने के लिए, यह जानना जरूरी है कि आपके लिए किसी भी बड़ी लॉटरी को जीतने की संभावना 20 करोड़ में लगभग 1 होती है।   बहुत से लोग हर हफ्ते या हर महीने, कुछ धनराशि अलग करके, उससे धन कमाने के इस तरीके का उपयोग करते हैं। उदाहरण के लिए, सप्ताह में रोजाना कॉफी खरीदने की बजाय, इसे सप्ताह में छह दिन ही खरीदें या घर पर कॉफी बनाएँ। इस तरह, बचाया गया अतिरिक्त पैसा, लॉटरी टिकटों पर खर्च किया जा सकता है और यदि आपको "बड़ी जीत", नहीं भी मिलती है, तो भी आपका जीवन पूरी तरह से  सामान्य रहता है। लॉटरी की तरह ही, कोई प्रतियोगिता या स्वीप-स्टेक्स (sweepstakes) भी, रातों-रात आपका जीवन पूरी तरह से बदल सकता है। आपके जीतने की संभावना बहुत अधिक नहीं होती है, परंतु ऐसा होता भी है। जितनी अधिक प्रतियोगिताओं में आप भाग लेंगे, उतनी ही अधिक संभावना इस बात की होगी कि, आप धन तथा अन्य मूल्यवान पुरस्कार जीत जाएँ।   लॉटरी की तुलना में प्रतियोगिताएं लाभकारी होती हैं क्योंकि, इसमें आप अक्सर फ्री में साइन-अप कर सकते हैं। ऑनलाइन प्रतियोगिताओं और सोशल मीडिया पर ऐसी मुफ्त प्रतियोगिताओं और स्वीप-स्टेक्स को खोजने का प्रयास करें जिनमें आप भाग ले सकते हैं। आप शॉपिंग के दौरान प्रॉडक्ट्स पर उनके विज्ञापनों पर ध्यान देकर प्रतियोगिताओं के बारे में भी जान सकते हैं। उनमें से कई में भाग लेने के लिए किसी खरीदारी की भी आवश्यकता नहीं होती है।   यदि आप जितना संभव हो उतने स्वीप-स्टेक्स में शामिल होने के बारे में गंभीर हैं, तो स्वीप-स्टेक्स न्यूजलेटर के लिए ऑनलाइन खोज करने का प्रयास करें, जैसे SweepingAmerica.com या SweepSheet.com। यह आपको वहां की नवीनतम प्रतियोगिताओं के बारे में जानकारी देने में मदद कर सकता है, जिससे आपको खोज के लिए घंटों समय खर्च करने की ज़रूरत नहीं पड़ेगी। मार्केट में बहुत सारे स्वीप-स्टेक्स घोटाले होते रहते हैं, इसलिए सावधानी से आगे बढ़ें। किसी वैध प्रतियोगिता से जीत की रकम लेने के लिए आपको कभी भी फीस का भुगतान या क्रेडिट कार्ड नंबर देने की आवश्यकता नहीं होनी चाहिए। स्वीप-स्टेक्स के लिए साइन-अप करते समय आपको इस बात के लिए सावधान रहना चाहिए कि आप कितनी व्यक्तिगत जानकारी दे रहें हैं। यदि आपके पास पहले से ही कोई नौकरी है, परंतु आपको अपने अगले पे-डे से पहले ही कुछ अतिरिक्त नकदी की आवश्यकता है, तो आप पे-डे लोन से लाभ उठा सकते हैं। ये कम अवधि के लोन्स होते हैं जो अपेक्षाकृत छोटी राशियों के लिए या तो ऑनलाइन या पारंपरिक स्थानों पर दिए जाते हैं।  इस प्रकार के लोन्स से सावधान रहें, क्योंकि उनपर ब्याज दरें काफी ऊंची होती हैं। इनका सबसे अच्छा उपयोग केवल  पूर्ण आपात काल में ही होता है। कई क्रेडिट कार्ड कंपनियां आपको डाक से चेक भेजती हैं, जिसका आप नकद भुगतान ले सकते हैं या फिर वे आपको अपने क्रेडिट कार्ड का उपयोग करके एटीएम से धन निकालने का विकल्प देती हैं। पे-डे लोन्स की तरह ही, कैश एडवांस भी आमतौर पर उच्च ब्याज दरों के साथ आता है, जो उन्हें एक महंगा विकल्प बना देता है। फ़ाइन प्रिंट को ध्यानपूर्वक पढ़ना सुनिश्चित करें ताकि आप समझ सकें कि इस तरह के लोन्स की आपको कितनी कीमत चुकानी पड़ेगी। बैंक्स और क्रेडिट यूनियन्स, विभिन्न प्रकार के लोन-प्रॉडक्ट्स की पेशकश करते हैं। होम-इक्विटी लोन जैसे कुछ लोन्स में, यदि आप लोन चुकाने में सक्षम नहीं होंगे, तो आपको अपनी व्यक्तिगत संपत्ति को कोलैटरल के रूप में रखने की आवश्यकता पड़ सकती है। यदि आपके पास घर या अन्य संपत्ति नहीं है, तो भी आप अपनी फाइनेंशियल सर्कमस्टांसेज के आधार पर पर्सनल-लोन के लिए एलिजिबल (eligible) हो सकते हैं।  लोन लेने से पहले कई संस्थानों में ब्याज-दरों के शर्तों की तुलना करना सुनिश्चित करें। क्रेडिट यूनियन्स अक्सर बैंकों की तुलना में नीची ब्याज-दरों पर लोन्स की पेशकश करते हैं। जिन लोगों की आप परवाह करते हैं, उनसे धन उधार लेना जटिल हो सकता है, क्योंकि यदि आप धन वापस नहीं दे पाए, तो आपके रिश्ते खराब हो सकते हैं। यदि आप दोस्तों या परिवार से उधार लेना चुनते हैं, तो उनको यह बताने में ईमानदारी बरतें कि, आप उनका धन कितने समय में वापस कर पाएंगे। यदि आपके पास पहले से ही कुछ अतिरिक्त नकदी है, तो आप इसे उधार देकर, ब्याज के रूप में भी धन कमा सकते हैं। ऐसी कई कंपनियां होती हैं, जो संभावी उधार देने वालों और लेने वालों को मिलाती हैं। यद्यपि, यह इंडस्ट्री प्राइवेट इन्वेस्टर्स से दूर हो रही है फिर भी, अभी भी अवसर उपलब्ध हैं। यदि आप मनीलेंडर बनना चाहते हैं, तो अपने एरिया के किसी भी, और सभी, लागू कानूनों का पालन करना सुनिश्चित करें। धन को ब्याज-रहित अकाउंट में (या अपने गद्दे के नीचे) रखने के बजाय, किसी ऊंचे ब्याज-वाले अकाउंट, जैसे मनी-मार्केट अकाउंट, सर्टिफिकेट ऑफ डिपोसिट (सीडी) में जमा करें। इस प्रकार के अकाउंट्स, सामान्य सेविंग्स अकाउंट्स की तुलना में ऊंचे दर से ब्याज का भुगतान करते हैं। इस तरह के अकाउंट्स में धन का निवेश करने के लिए, अपने लोकल बैंक के किसी प्रोफेशनल से जानकारी लें।  ध्यान दें कि इस प्रकार के अकाउंट्स में ब्याज देने के लिए न्यूनतम बैलेन्स बनाए रखने की आवश्यकता हो सकती है। उन्हें लॉन्ग-टर्म इनवेस्टमेंट की भी आवश्यकता हो सकती है, जिस अवधि के दौरान आप अपने धन का इस्तेमाल, बिना जुर्माना अदा किए नहीं कर पाएंगे। बिना काम किए धन कमाने का एक तरीका, शेयर बाजार में अपने लाभ के लिए ट्रेडिंग करना है। स्टॉक-ट्रेडिंग जोखिम-मुक्त नहीं है, परंतु यदि आप स्मार्ट, सावधान और थोड़े भाग्यशाली हैं, तो आप शेयर बाजार से बहुत सारा धन कमा सकते हैं। आप जो भी इन्वेस्ट करना चाहते हों, कभी भी शेयर बाजार में कोई ऐसा निवेश न करें, जिसे खोना आप सहन न कर पाएँ।   लो-कॉस्ट ई-ट्रेडिंग प्लेटफार्म्स उन इन्वेस्टर्स के लिए आदर्श होते हैं, जो अपने इनवेस्टमेंट को मैनेज करवाने के लिए भुगतान नहीं करना चाहते हैं। मार्केट में बहुत सी अलग-अलग इनवेस्टमेंट स्ट्रैटजीज़ उपलब्द्ध हैं, इसलिए रिसर्च करके उसे ढूंढें, जो आपके लिए ठीक हो। आपकी चाहे जो भी स्ट्रेटजी हो, एक डाइवर्स-पोर्टफोलियो रखना और बाजार में होने वाले बदलावों के साथ अप-टु-डेट रहना बहुत ही महत्वपूर्ण होता है। एक सफल बिज़नेस में इन्वेस्ट करना, अमीर बनने का एक निश्चित तरीका तो है, परंतु ऐसी कंपनी ढूंढना अधिक चुनौतीपूर्ण होता है। यदि आप भाग्यशाली हैं और ऐसे व्यवसाय को खोजने में सफल हो जाते हैं जिसमें आप वास्तव में विश्वास करते हैं, तो भी निवेश करने से पहले  उसके बारे में रिसर्च अवश्य करें।  कंपनी की लीडरशिप में आपका विश्वास होना भी बहुत ही महत्वपूर्ण होता है। कन्सेप्ट कितना भी बढ़िया क्यों न हो, एक बुरा सीईओ बिज़नेस को बर्बाद कर सकता है। आपको इन्वेस्ट करने से पहले कंपनी के खर्च और संभावित प्रॉफ़िट के साथ-साथ उसके ब्रांड और इमेज की भी बहुत अच्छी समझ होनी चाहिए। सुनिश्चित करें कि कांट्रैक्ट ऐसा हो जो आपके अधिकारों (rights) को स्पष्ट रूप से आउटलाइन करता हो। आपको यह भी पता होना चाहिए कि, समझौते से बाहर निकलने के लिए आपके पास क्या विकल्प उपलब्ध हैं। अपना पूरा धन एक ही बिज़नेस में कभी भी इन्वेस्ट न करें। यदि उसमें नुकसान हो गया, तो आपके पास शेष कुछ भी नहीं बचेगा। "हाउस फ्लिपिंग" उस प्रक्रिया को कहते हैं जिसमें सस्ते और जर्जर संपत्ति को खरीद कर, उसके मूल्य को बढ़ा कर (या तो मरम्मत करवा के या बाजार में कीमतों में उछाल की प्रतीक्षा करके), उसे लाभ के लिए दोबारा बेचा जाता है। होम-रिपेयर के संबंध में स्मार्ट च्वाइसेज और प्रेक्टिकल नो-हाउ का उपयोग करके, आप हर फ्लिप से करोड़ों रुपये बना सकते हैं, तथापि, अनपेक्षित खर्चे तथा खराब रियल इस्टेट मार्केट, आपको कर्जे में डुबा सकते हैं।   रियल एस्टेट में इन्वेस्ट करने से पहले आश्वस्त हो लें कि आप लोकल मार्केट को वास्तव में समझते हैं, अन्यथा, बेचने की कोशिश करते समय, आपको धन की हानि हो सकती है। यदि अपने सारे काम करवाने के लिए आपके पास ठेकेदारों को हायर (hire) करने के लिए पर्याप्त धन नहीं है, तो रियल एस्टेट फ़्लिपिंग करना एक कठिन काम बन जाएगा। यदि आप दूसरों को हायर कर भी लेते हैं, तो भी आपको उन्हें सुपरवाइज तो करना ही पड़ेगा। यदि आपके पास रियल इस्टेट में इन्वेस्ट करने के लिए पैसा नहीं है, तो फर्नीचर और कारों सहित कई अन्य चीजों को भी आप फ़्लिप कर सकते हैं। यदि आप कोई भी चीज़ सस्ता खरीद सकते हैं, उसे स्वयं ठीक कर सकते हैं और फिर लाभ के साथ बेच सकते हैं, तो उसको फ़्लिप किया जा सकता है।
अपने घर में एक कमरा किराए पर दें: ऑनलाइन धन कमाएं: रॉयल्टी कमाएं: शॉर्ट-टर्म जॉब्स के लिए भुगतान पाएँ: वस्तुओं को बेचें: मांगें या भिक्षा लें: विरासत में धन पाएँ: लॉटरी जीतें: कोई प्रतियोगिता जीतें: एक पे-डे (payday) लोन प्राप्त करें: अपने क्रेडिट कार्ड पर कैश एडवांस लें: बैंक-लोन प्राप्त करें: दोस्तों या परिवार से उधार लें: एक मनीलेंडर बनें: ब्याज कमाएं: शेयर बाजार में इन्वेस्ट करें: किसी बिज़नेस में इन्वेस्ट करें: रियल इस्टेट फ्लिपिंग करें:
https://www.wikihow.com/Get-Money-Without-Working https://www.wikihow.com/Get-Money-Without-Working https://www.wikihow.com/Get-Money-Without-Working https://www.wikihow.com/Get-Money-Without-Working
Making Money in Non-Traditional Ways Getting Money With No Effort Borrowing Money Making Money from Money You Already Have